Document ID: /roh_data/filtered/fineweb-2-filterrobots_roh.jsonl.gz/2234

Tenor la SBB sajan era colliaziuns cun la Svizra pertutgadas. Las colliaziuns Turitg-Stuttgart e Turitg-Minca crodian ora sin intschess tudestg. Er ils trens da CityNightLine na curseschan betg. Cun ina chauma en il traffic da rauba aveva il sindicat dals locomotivists cumenzà ier sia 7avla fasa da chauma.
Chauma er en la Belgia
En la Belgia stat il traffic public eri. Ils sindicats socialists fan chauma cunter las mesiras da spargn da la regenza belgia. Sco l’agentura da novitads da la Belgia ha confermà charravan la damaun sulet 5% da tut ils trens.
Perencunter è la situaziun sin la plazza aviatica da Brüssel il mument normalisada. Là aveva la polizia organisà in marsch da protest.
RR novitads 07.00